ΟΔΗΓΙΑ 93/94/ΕΟΚ ΤΟΥ ΣΥΜΒΟΥΛΙΟΥ της 29ης Οκτωβρίου 1993 σχετικά με τη θέση προσαρμογής της οπίσθιας πινακίδας κυκλοφορίας των δικύκλων ή τρικύκλων οχημάτων με κινητήρα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,

την οδηγία 92/61/ΕΟΚ του Συμβουλίου της 30ής Ιουνίου 1992 περί εγκρίσεως τύπου των δικύκλων ή τρικύκλων οχημάτων με κινητήρα(1) ,

την πρόταση της Επιτροπής(2) ,

Σε συνεργασία με το Ευρωπαϊκό Κοινοβούλιο(3) ,

Έχοντας υπόψη τη γνώμη της Οικονομικής και Κοινωνικής Επιτροπής(4) ,

Εκτιμώντας:

ότι η εσωτερική αγορά περιλαμβάνει ένα χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των εμπρορευμάτων, των προσώπων, των υπηρεσιών και των κεφαλαίων- ότι κρίνεται σημαντικό να εκδοθούν τα αναγκαία μέτρα για τη λειτουργία της-

ότι, σε κάθε κράτος μέλος, τα δίκυκλα ή τρίκυκλα οχήματα με κινητήρα πρέπει να ανταποκρίνονται, όσον αφορά τη θέση προσαρμογής της οπίσθιας πινακίδας κυκλοφορίας, σε ορισμένα τεχνικά χαρακτηριστικά, τα οποία καθορίζονται από αναγκαστικές προδιαγραφές που διαφέρουν από το ένα κράτος μέλος στο άλλο- ότι, λόγω της ανομοιογένειάς τους, οι εν λόγω προδιαγραφές παρεμποδίζουν τις συναλλαγές στο εσωτερικό της Κοινότητας-

ότι αυτά τα εμπόδια ως προς τη λειτουργία της εσωτερικής αγοράς μπορούν να εξαλειφθούν εάν θεσπισθούν οι ίδιες προδιαγραφές σε όλα τα κράτη μέλη αντί των εθνικών τους ρυθμίσεων-

ότι η θέσπιση εναρμονισμένων προδιαγραφών για τη θέση προσαρμογής της οπίσθιας πινακίδας κυκλοφορίας των δίκυκλων ή τρίκυκλων οχημάτων με κινητήρα είναι αναγκαία για να επιτραπεί η εφαρμογή, για κάθε τύπο των εν λόγω οχημάτων, των διαδικασιών έγκρισης τύπου οχήματος και έγκρισης τύπου στοιχείου, οι οποίες αποτέλεσαν το αντικείμενο της οδηγίας 92/61/ΕΟΚ-

ότι ο στόχος της παρούσας οδηγίας δεν είναι να εναρμονίσει τις διαστάσεις των πινακίδων κυκλοφορίας που χρησιμοποιούνται στα διάφορα κράτη μέλη- ότι εμπίπτει επομένως στην αρμοδιότητα των κρατών μελών να μεριμνούν προκειμένου οι προεξέχουσες πινακίδες κυκλοφορίας να μην συνιστούν κίνδυνο για τους χρήστες, χωρίς όμως να απαιτούνται τροποποιήσεις σε ό,τι αφορά την κατασκευή των οχημάτων-

ότι, ενόψει των διαστάσεων και των επιδράσεων της προτεινόμενης δράσης στον υπόψη τομέα, τα αναφερόμενα στην παρούσα οδηγία κοινοτικά μέτρα είναι αναγκαία, απαραίτητα μάλιστα, για να επιτευχθούν οι ορισθέντες στόχοι, δηλαδή, η κοινοτική έγκριση τύπου οχήματος, και ότι οι στόχοι αυτοί δεν μπορούν να υλοποιηθούν επαρκώς από τα μεμονωμένα κράτη μέλη,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία και το παράρτημά της ισχύουν για τη θέση προσαρμογής της οπίσθιας πινακίδας κυκλοφορίας όλων των τύπων οχημάτων, όπως αυτοί ορίζονται στο άρθρο 1 της οδηγίας 92/61/ΕΟΚ.

Άρθρο 2

Η διαδικασία χορήγησης της έγκρισης τύπου στοιχείου σε ό,τι αφορά τη θέση προσαρμογής της οπίσθιας πινακίδας κυκλοφορίας τύπου δικύκλου ή τρικύκλου οχήματος με κινητήρα, καθώς και οι όροι για την ελεύθερη κυκλοφορία των εν λόγω οχημάτων, είναι εκείνο που ορίζονται στην οδηγία 92/61/ΕΟΚ στα κεφάλαια ΙΙ και ΙΙΙ, αντίστοιχα.

Άρθρο 3

Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων στην τεχνική πρόοδο, αποφασίζονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ(5) .

Άρθρο 4

1. Τα κράτη μέλη θεσπίζουν και δημοσιεύουν τις αναγκαίες διατάξεις για να συμμορφωθούν προς την παρούσα οδηγία το αργότερο την 1η Μαΐου 1995. Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.

Από την ημερομηνία που αναφέρεται στο πρώτο εδάφιο, τα κράτη μέλη δεν μπορούν να απαγορεύουν, για λόγους σχετικούς με τη θέση προσαρμογής της οπίσθιας πινακίδας κυκλοφορίας, την πρώτη θέση σε κυκλοφορία των οχημάτων που συμφωνούν με την παρούσα οδηγία.

Εφαρμόζουν τις διατάξεις του πρώτου εδαφίου από την 1η Νοεμβρίου 1995.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 29 Οκτωβρίου 1993.

Για το Συμβούλιο

Ο Πρόεδρος

R. URBAIN

(1) ΕΕ αριθ. L 225 της 10. 8. 1992, σ. 72.

(2) ΕΕ αριθ. C 293 της 9. 11. 1992, σ. 38.

(3) ΕΕ αριθ. C 337 της 21. 12. 1992, σ. 104 και απόφαση της 27ης Οκτωβρίου 1993 (δεν έχει ακόμη δημοσιευθεί στην Επίσημη Εφημερίδα).

(4) ΕΕ αριθ. C 73 της 15. 3. 1993, σ. 22.

(5) ΕΕ αριθ. L 42 της 23. 2. 1970, σ. 1. Οδηγία, όπως τροποποιήθηκε τελευταία από την οδηγία 92/53/ΕΟΚ (ΕΕ αριθ. L 225 της 10. 8. 1992, σ. 1).

ΠΑΡΑΡΤΗΜΑ

1. ΔΙΑΣΤΑΣΕΙΣ

Οι διαστάσεις της θέσης προσαρμογής της οπίσθιας πινακίδας κυκλοφορίας των δίκυκλων ή τρίκυκλων οχημάτων με κινητήρα(1) () είναι οι ακόλουθες:

1.1. Μοτοποδήλατα και ελαφρά τετράκυκλα:

1.1.1. μήκος: 100 mm-

1.1.2. πλάτος: 175 mm-

ή

1.1.3. πλάτος: 145 mm-

1.1.4. ύψος: 125 mm-

1.2. μοτοσικλέτες, τρίκυκλα μέγιστης ισχύος μέχρι 15 kW και τετράκυκλα εκτός από τα ελαφρά τετράκυκλα:

1.2.1. πλάτος: 280 mm-

1.2.2. ύψος: 210 mm-

1.3. τρίκυκλα μέγιστης ισχύος άνω των 15 kW:

1.3.1. εφαρμόζονται οι προδιαγραφές που προβλέπονται για τα ιδιωτικά αυτοκίνητα (οδηγία 70/222/ΕΟΚ).

2. ΓΕΝΙΚΗ ΘΕΣΗ

2.1. η θέση της οπίσθιας πινακίδας κυκλοφορίας πρέπει να βρίσκεται στο οπίσθιο τμήμα του οχήματος, κατά τρόπο που:

2.1.1. η πινακίδα μπορεί να τοποθετηθεί μεταξύ των διαμήκων επιπέδων που διέρχονται από τα εξωτερικά ακρότατα σημεία του οχήματος.

3. ΚΛΙΣΗ

3.1. η οπίσθια πινακίδα κυκλοφορίας:

3.1.1. πρέπει να είναι κάθετη προς το διάμεσο επίπεδο συμμετρίας του οχήματος-

3.1.2. επιτρέπεται να παρουσιάζει κλίση προς την κατακόρυφο κατά γωνία που να μην υπερβαίνει τις 30o, όταν η επιφάνεια με τον αριθμό κυκλοφορίας στρέφεται προς τα άνω-

3.1.3. επιτρέπεται να παρουσιάζει κλίση προς την κατακόρυφο κατά γωνιά που να μην υπερβαίνει τις 15o όταν η επιφάνεια με τον αριθμό κυκλοφορίας στρέφεται προς τα κάτω.

4. ΜΕΓΙΣΤΟ ΥΨΟΣ

4.1. κανένα σημείο της θέσης προσαρμογής της πινακίδας κυκλοφορίας δεν πρέπει να βρίσκεται σε ύψος μεγαλύτερο του 1,50 m από το έδαφος όταν το όχημα φέρει φορτίο (μάζα σε κατάσταση ετοιμότητας για κυκλοφορία συν μάζα 75 kg).

5. ΕΛΑΧΙΣΤΟ ΥΨΟΣ

5.1. κανένα σημείο της θέσης προσαρμογής της πινακίδας κυκλοφορίας δεν πρέπει να βρίσκεται σε ύψος μικρότερο των 0,20 m από το έδαφος ή από την ακτίνα του τροχού, εφόσον είναι μικρότερη των 0,20 m, όταν το όχημα φέρει φορτίο (μάζα σε κατάσταση ετοιμότητας για κυκλοφορία συν μάζα 75 kg).

6. ΓΕΩΜΕΤΡΙΚΗ ΟΡΑΤΟΤΗΤΑ

6.1. Η ορατότητα της θέσης προσαρμογής της πινακίδας κυκλοφορίας πρέπει να εξασφαλίζεται στο εσωτερικό χώρου που οριοθετείται από δύο δίεδρα: το ένα, με οριζόντια ακμή, καθορίζεται από δύο επίπεδα που διέρχονται από τα οριζόντια ανώτερα και κατώτερα άκρα της θέσης προσαρμογής της πινακίδας των οποίων η γωνία σε σχέση με το οριζόντιο επίπεδο φαίνεται στο σχήμα 1- το άλλο, με ακμή μάλλον κατακόρυφη, καθορίζεται από δύο επίπεδα που διέρχονται από τα πλευρικά άκρα της πινακίδας και των οποίων οι γωνίες προς το διάμηκες επίπεδο συμμετρίας φαίνονται στο σχήμα 2.

Σχήμα 1

Γωνία γεωμετρικής ορατότητας (δίεδρο οριζόντιας ακμής)

Σχήμα 2

Γωνία γεωμετρικής ορατότητας (δίεδρο μάλλον κατακόρυφης ακμής)

Προσάρτημα 1 Δελτίο πληροφοριών για τη θέση προσαρμογής της οπισθίας πινακίδας κυκλοφορίας ενός τύπου δικύκλου ή τρικύκλου οχήματος με κινητήρα

(επισυνάπτεται στην αίτηση έγκρισης τύπου στοιχείου εφόσον υποβληθεί χωριστά από την αίτηση έγκρισης τύπου οχήματος)

Αύξων αριθμός (καθορίζεται από τον αιτούντα): .

Η αίτηση έγκρισης τύπου στοιχείου όσον αφορά τη θέση προσαρμογής της οπίσθιας πινακίδας κυκλοφορίας τύπου δικύκλου ή τρικύκλου οχήματος με κινητήρα επιβάλλεται να συνοδεύεται από τις πληροφορίες που αναφέρονται στο παράρτημα ΙΙ της οδηγίας 92/61/ΕΟΚ:

- στο γράμμα Α, στα σημεία:

- 0.1

- 0.2

- 0.4 έως 0.6

- 2.2

- 2.2.1

- στο γράμμα Β, τα σημεία 1.2 και 1.2.1, και,

- στο γράμμα Γ, τα σημεία 2.11 και 2.11.1.

Προσάρτημα 2 Ένδειξη της διοικητικής αρχής

Πιστοποιητικό έγκρισης τύπου στοιχείου για τη θέση προσαρμογής της οπισθίας πινακίδας κυκλοφορίας ενός τύπου δικύκλου ή τρικύκλου οχήματος με κινητήρα

ΥΠΟΔΕΙΓΜΑ

Έκθεση αριθ. . της τεχνικής υπηρεσίας . στις .

Αριθμός έγκρισης τύπου στοιχείου . Αριθμός επέκτασης .

1. Κατασκευαστικό ή εμπορικό σήμα του οχήματος .

2. Τύπος του οχήματος .

3. Επωνυμία και διεύθυνση του κατασκευαστή .

.

4. Επωνυμία και διεύθυνση του εντολοδόχου του κατασκευαστή (εάν υπάρχει) .

.

5. Ημερομηνία δοκιμής του οχήματος .

6. Έγκριση/απόρριψη(2) () της έγκριης τύπου στοιχείου

7. Τόπος .

8. Ημερομηνία .

9. Υπογραφή .

(1)() Στα μοτοποδήλατα, πρόκειτα για την πινακίδα κυκλοφορίας ή/και αναγνώρισης εφόσον υφίσταται.

(2)() Η περιττή ένδειξη διαγράφεται.